CELEX: C2006/178/14
Language: hu
Date: 2006-07-29 00:00:00
Title: C-196/05. sz. ügy: A Bíróság (hatodik tanács)  2006. június 8-i  ítélete (a Finanzgericht München [Németország] előzetes döntéshozatal iránti kérelme) – Sachsenmilch AG kontra Oberfinanzdirektion Nürnberg (Közös vámtarifa – Tarifális besorolás – Kombinált Nómenklatúra – A 0406 10 vámtarifa-alszám (friss sajt) – A 1832/2002/EK rendelettel módosított 2658/87/EGK rendelet I. melléklete – Az előállítását követően egy-két hétig alacsony hőmérsékleten tárolt pizzamozzarella tömbsajt)

29.7.2006   
            
            
               HU
            
            
               Az Európai Unió Hivatalos Lapja
            
            
               C 178/9
            
         A Bíróság (hatodik tanács) 2006. június 8-i ítélete (a Finanzgericht München [Németország] előzetes döntéshozatal iránti kérelme) – Sachsenmilch AG kontra Oberfinanzdirektion Nürnberg
   (C-196/05. sz. ügy) (1)
   
   (Közös vámtarifa - Tarifális besorolás - Kombinált Nómenklatúra - A 0406 10 vámtarifa-alszám (friss sajt) - A 1832/2002/EK rendelettel módosított 2658/87/EGK rendelet I. melléklete - Az előállítását követően egy-két hétig alacsony hőmérsékleten tárolt pizzamozzarella tömbsajt)
   (2006/C 178/14)
   Az eljárás nyelve: német
   A kérdést előterjesztő bíróság
   Finanzgericht München
   Az alapeljárás felei
   
      Felperes: Sachsenmilch AG
   
      Alperes: Oberfinanzdirektion Nürnberg
   Tárgy
   A Finanzgericht München előzetes döntéshozatal iránti kérelme – A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2003. szeptember 11-i 1789/2003/EK bizottság rendelet (HL L 281., 1. o.; magyar nyelvű különkiadás 2. fejezet, 14. kötet, 3. o.) értelmezése – A 0406 10 KN vámtarifa-alszám (friss sajt) – Az előállítását követően egy-két hétig alacsony hőmérsékleten tárolt pizzamozzarella
   Rendelkező rész
   A 2002. augusztus 1-jei 1832/2002/EK bizottsági rendelettel módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. melléklete szerinti Kombinált Nómenklatúra 0406 10 vámtarifa-alszámát úgy kell értelmezni, hogy az vonatkozik az előállítását követően megközelítőleg egy-két hétig 2–4 °C közötti hőmérsékleten tárolt pizzamozarella tömbsajtra, kivéve, ha e tárolás elegendő ahhoz, hogy az említett mozzarella olyan átalakulási folyamaton menjen keresztül, amelynek eredményeképpen egy vagy több új, objektív jellemzőre és tulajdonságra tesz szert, különösen az összetétel, a megjelenés és az íz vonatkozásában. A kérdést előterjesztő bíróság feladata annak megállapítása, hogy teljesültek-e ezek a feltételek.
   
      (1)  HL C 182., 2005.7.23